CELEX: 52015PC0514
Language: sl
Date: 2015-10-14
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za takojšnje proračunske ukrepe v okviru evropske agende o migracijah

EVROPSKA KOMISIJA
            Bruselj, 14.10.2015
            COM(2015) 514 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za takojšnje proračunske ukrepe v okviru evropske agende o migracijah
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                omogoča financiranje jasno opredeljenih odhodkov, ki jih ne bi bilo mogoče financirati iz razlik do zgornjih mej, ki so na razpolago za enega ali več razdelkov iz večletnega finančnega okvira.
            
            
               Komisija, potem ko je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje v okviru razdelka odhodkov Varnost in državljanstvo (razdelek 3), v skladu s členom 11 Uredbe Sveta št. 1311/2013 in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
                predlaga uporabo instrumenta prilagodljivosti, za katerega zgornja meja razpoložljivega letnega zneska znaša 471 milijonov EUR (cene iz leta 2011). 
            
            
               Uporabljen naj bi bil znesek v višini 1 504,0 milijona EUR nad zgornjo mejo razdelka 3 večletnega finančnega okvira, namenjen pa je za financiranje podpore ukrepom za reševanje begunske krize. To vključuje znesek 123 966 698 EUR, za katerega je Komisija predlagala uporabo instrumenta prilagodljivosti v isti namen, kot je navedla v predlogu, priloženem k prvotnemu predlogu proračuna za leto 2016
                  3
               . Navedeni predlog je preklican in ga nadomešča ta predlog.
            
            
               V skladu s členom 11(2) Uredbe Sveta št. 1311/2013 znesek, ki se predlaga za uporabo v proračunskem letu 2016, zajema letne zneske instrumenta prilagodljivosti, ki se niso uporabili v prejšnjih letih (2014 in 2015).
            
            
               Odobritve za prevzem obveznosti, ki ustrezajo predlagani uporabi instrumenta prilagodljivosti, so bile izračunane na podlagi pravil, ki veljajo za predhodno financiranje, potrditev predhodnega financiranja in končna plačila različnih vrst ukrepov, ki se bodo financirali, ter so navedene v spodnji tabeli:
            
            
               (v milijonih EUR, v tekočih cenah)
            
            
                     
                        leto
                     
                  
                  
                     
                        Odobritve plačil v zvezi z uporabo instrumenta prilagodljivosti za ukrepe za reševanje begunske krize v letu 2016
                     
                  
               
                     
                        2016
                     
                  
                  
                     
                        710,0
                     
                  
               
                     
                        2017
                     
                  
                  
                     
                        652,9
                     
                  
               
                     
                        2018
                     
                  
                  
                     
                        82,7
                     
                  
               
                     
                        2019
                     
                  
                  
                     
                        58,5
                     
                  
               
                     
                        Skupaj
                     
                  
                  
                     
                        1 504,0
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za takojšnje proračunske ukrepe v okviru evropske agende o migracijah
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  4
               , zlasti tretjega odstavka točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Člen 11 Uredbe Sveta (EU, EURATOM) št. 1311/2013
                  5
                uvaja instrument prilagodljivosti v višini do 471 milijonov EUR (v cenah iz leta 2011) letno.
            
            
               (2)Zaradi nujne potrebe po reševanju begunske krize so potrebne precejšnje dodatne odobritve za financiranje migracijske in notranje politike.
            
            
               (3)Potem ko so se preučile vse možnosti za prerazporeditev odobritev do zgornje meje za odhodke razdelka Varnost in državljanstvo (razdelek 3), je primerno uporabiti 1 504,0 milijona EUR iz instrumenta prilagodljivosti za financiranje ukrepov na področju migracij. Uporabijo se neporabljeni letni zneski, ki so bili na voljo za instrumente prilagodljivosti v prejšnjih letih (2014 in 2015).
            
         
         
            
               (4)Odobritve plačil, ki ustrezajo predvideni uporabi instrumenta prilagodljivosti, bi morale biti porazdeljene na več proračunskih let (710,0 milijona EUR v letu 2016, 652,9 milijona EUR v letu 2017, 82,7 milijona EUR v letu 2018 in 58,5 milijona EUR v letu 2019) –
            
            
               SPREJELA NASLEDNJI SKLEP:
            
            
               Člen 1
            
            
               (1)V okviru splošnega proračuna Evropske unije za proračunsko leto 2016 se uporabi instrument prilagodljivosti, da se odobritve za prevzem obveznosti povečajo za 1 504,0 milijona EUR nad zgornjo mejo za odhodke razdelka Varnost in državljanstvo (razdelek 3).
            
            
               Ta znesek se uporabi za financiranje ukrepov za reševanje begunske krize.
            
            
               (2)Odobritve plačil, ki ustrezajo uporabi instrumenta prilagodljivosti, so:
            
            
               (a)710,0 milijona EUR leta 2016
            
            
               (b)652,9 milijona EUR leta 2017
            
            
               (c)82,7 milijona EUR leta 2018
            
            
               (d)58,5 milijona EUR leta 2019
            
            
               Člen 2
            
            
               Ta sklep se objavi v Uradnem listu Evropske unije.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 884.
               
               
                  
                     (2)
                  UL C 373, 20.12.2013, str. 1.
               
               
                  
                     (3)
                  COM(2015) 238, 27.5.2015.
               
               
                  
                     (4)
                  UL C 373, 20.12.2013, str. 1.
               
               
                  
                     (5)
                  Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).